
R E F E R A T

Municipiul  Timişoara dispune de un sistem centralizat de alimentare cu apă, canalizare şi staţie de epurare a apelor uzate menajere.

Reţelele de canalizare existente nu acoperă toate străzile municipiului Timişoara, situaţie întâlnită şi în cartierul Ghiroda (zona Aleea Ghirodei) , cartier în care există grave probleme de mediu cauzate de situarea cartierului într-o zonă depresionară (frecvente inundaţii),nivel freatic ridicat,evacuare ape menajere şi pluviale.

Prin această investiţie se va realiza canalizarea tuturor străzilor adiacente străzii Aleea Ghirodei, finalizând astfel canalizarea întregului cartier.
Valoarea totală a investiţiei ,,Sistem major de canalizare – str. Aleea Ghirodei-etapa II-a ” este estimată la 5.087.000 lei (cu TVA), respectiv 1.449.288 Euro (1 EURO=3,51 lei la data de 25.11.2006).

Având în vedere faptul că finanţarea obiectivului ,,Sistem major de canalizare – str. Aleea Ghirodei- etapa II-a” se face din bugetul local, Capitolul ,,Alimentări cu apă”, propunem aprobarea studiului de fezabilitate conform proiectului P 05/06/2006 întocmit de S.C. PRO-NA-VER S.R.L.

